Bei Kochgschirr aas Eisn und Schmiadeproduktn wiad oft Leinöl Obbrennd um de Offälligkeit fias Rostn zua vamindan. Des Obbrenna wiad oft  Eibrenna oda Schworzbrenna gnannt. Dazua wiad des Metoi zwischn gliandn Koin eahitzt und danoch mid Leinöl obgschreckt. Des Öl kon aba a zeascht aaftrong wean und d Gegnstand danoch eahitzt wean. Gwehnlich sein mehrare Duachgänge eafoadalich. Fias Schorzfam soi des Material 400 °C bis 700 °C (dunkelrout) hom. Des Öl raacht beim Aftrong sichtbor o.